జీశాట్-2 ఉపగ్రహం
జీశాట్-2 ఉపగ్రహం భారతదేశం యొక్క అంతరిక్ష పరిశోధన సంస్థ ఇస్రో తయారుచేసి ప్రయోగించింది.ఇస్రో వారు జీఎస్‌ఎల్‌వి ఉపగ్రహ వాహకనౌకలశ్రేణిలో అభివృద్ధిపరచిన వాహకనౌక GSLV-D2 ను మొదటిగా ప్రయోగించి
జీశాట్-2 ఉపగ్రహం ఉపగ్రహాన్ని అంతరిక్షంలో కక్ష్యలో ప్రవేశపెట్టారు.జీశాట్-2 ఉపగ్రహం ప్రయోగాత్మక సమాచార ఉపగ్రహం.GSLV-D2 ఉపగ్రహ వాహక నౌక 2.0టన్నుల (2000కిలోల) పేలోడు కలిగిన ఉపగ్రహాలను అంరతిక్షంలోకి మోసికొని పోగలదు.
1800 కిలోల పేలోడ్ కలిగిన జీశాట్-2 ఉపగ్రహన్ని గురువారం, మేనెల 8వతేదిన,2003 సంవత్సరాన ఆంధ్రప్రదేశ్ రాష్ట్రంలోని నెల్లూరుజిల్లాలోని శ్రీహరికోటలో ఉన్న సతిష్ థావన్ అంతరిక్ష ప్రయోగ కేంద్రంనుండి జీఎస్‌ఎల్‌వి -డీ2 అను ఉపగ్రహ వాహక నౌక ద్వారా అంతరిక్షానికి పంపారు. ఉపగ్రహాన్ని భూస్థిర కక్ష్యలో ప్రవేశపెట్టారు. ఉపగ్రహం యొక్క పెరిజీ35,904కిలోమీటర్లు, అపోజీ 35,920కిలోమీటర్లు. ఉపగ్రహం వాలు 2.43°. ఒక ప్రదక్షణకు పట్టు సమయం 24.03 గంటలు. ఉపగ్రహం నియమితకాలము 29 అక్టోబరు 2013.
కార్టోశాట్-2A ఉపగ్రహం
ఈ ఉపగ్రహంతో పాటు 87 కేజీల బరువుఉన్న ఇండియన్ మినీశాటిలైట్ (IMS-1) మరియు కెనడా, డెన్మార్క్, జర్మనీ, జపాన్, మరియు నెథర్లాండ్ దేశాలకు చెందిన ఎనిమిది ప్రయోగాత్మక సూక్ష్మ (నానో) ఉపగ్రహాలను కూడా కక్ష్యలో ప్రవేశపెట్టడం జరిగింది.కార్టోశాట్-2A ఉపగ్రహం భారత ప్రభుత్వరక్షణ శాఖా మంత్రిత్వశాఖకు చెందినది.
ఉపగ్రహం బరువు 690 కిలోలు.ఒక పాన్‌క్రోమాటిక్ కెమెరాను కలిగి ఉంది. కక్ష్య 635కిలోమీటర్ల సూర్యసమస్థితి కక్ష్య (sun synchronous). ఉపగ్రహం కనిష్ఠఎత్తు భూకక్ష్యలో పరిభ్రమణం చేస్తుంది.ఉపగ్రహప్రయోగ ముఖ్య ఉద్దేశం భూఅధ్యయనం.ఉపగ్రహం పనిచెయ్యు జీవితకాలం 5 సంవత్సరాలుగా నిర్ణయించారు.ఉపగ్రహం యొక్క అన్‌బోర్డ్ పవర్ 900 watts.ఉపగ్రహం యొక్క ఏటవాలు తలం 97.44 డిగ్రీలు.కార్టోశాట్-2A ఉపగ్రహంలో అమర్చిన పాన్‌క్రోమాటిక్ కెమరా విద్యుదయస్కాంత వర్ణపటం యొక్క కనిపించే ప్రాంతంలో భూమియొక్క నలుపు మరియు తెలుపు చిత్రాలు చిత్రికరించగలదు.కెమరా అంతరిక్షరెసోల్యుసన్ 1 మీటరు కన్నతక్కువ, కెమెరా swath పరిధి 9.6 కిలోమీటర్లు.కార్టోశాట్-2A ఉపగ్రహం 45 డిగ్రీల కోణంలో అటు, ఇటు తిరుగలదు.ఈ ఉపగ్రహ ప్రదక్షిణలను, పనితీరును బెంగలూరులో ఉన్న స్పేస్ క్రాఫ్ట్ కంట్రోల్ కేంద్రము,
దానితో నెట్‌వర్క్ అనుబంధమున్న లక్నో, మారిటస్, రష్యాలోని బేర్‌స్లాక్, ఇండోనేషియా లోని బయాక్, నార్వే లోని స్వల్బార్డ్ నెట్‌వర్కు కేంద్రాల సహకారంతో పర్యవేక్షణచేస్తుంది.